Zhantas/Cleaned-Kyrgyz_Wikipedia huggingface dataset:
Кристоф Валц

Кристоф Валц (немисче айтылышы: [ˈkrɪstɔf ˈvalts]; 1956-жылы 4-октябрда туулган) — австрия-германиялык актер.Америкалык режиссер Квентин Тарантино менен биргелешип жасаган иштери менен кеңири белгилүү. Ал «Кадырсыз салпаяктар» (2009) тасмасында Штандартенфүрер Ханс Ланданын жана «Кишенден бошотулган Жанго» (2012) тасмасында Др. Киң Шулцтун ролун аткарганы үчүн алкоого татыган. Ар бир ролу үчүн ал «Оскардын», «БАФТАнын» жана «Алтын глобустун» «Экинчи пландагы эң мыкты актер» сыйлыктарына татыган. Ошондой эле ал Ланданын ролу үчүн Канн кинофестивалынын жана «АКШ киноактерлор гилдиясынын» «Эң мыкты актер» наамдарын алган.

Валц «Нөл теоремасы» (2013, компьютер генийи Коэн Леттин ролу), «Чоң көздөр» (2014, америкалык плагиатор Уолтер Киндин ролу) жана «Жеймс Бонд» сериясынын 24-бөлүмү болгон «Спектр» (2015, СПЕКТР уюмунун башчысы Эрнст Ставро Влофелддин ролу) тасмаларында да тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жейми Фокс

Эрик Марлон Бишоп (1967-жылы 13-декабрда туулган) — Жейми Фокс деген сахна аты менен белгилүү. Америкалык актер, ырчы, композитор, музыкалык продюсер жана куудул. Ал «Оскардын» «Эң мыкты актер» наамына, «БАФТАнын» «Башкы ролдогу эң мыкты актер», «Рэй» биографиялык тасмасында Рэй Чарлздын ролун аткарганы үчүн 2004-жылы «Алтын глобустун» «Эң мыкты актер — мюзикл же комедия» сыйлыктарына татыган. Ошол эле жылы ал «Ортоктош» криминалдык тасмасындагы ролу үчүн «Оскардын» «Экинчи пландагы эң мыкты актер» номинациясына көрсөтүлгөн. 2017-жылдын жаз мезгилинен тарта Фокс «Fox» телеканалындагы «Shazamдан озуп кет» берүүсүнүн алып баруучусу жана башкы продюсери катары иштеп келатат.

Ал роль жараткан эң белгилүү тасмалар «Жөө аскер» (2005, сержант Скайс), «Майамиполициясы» сериалы (2006, детектив Рикардо Таббс), «Кишенден бошотулган Джанго» (2012), «Жаңы жөргөмүш адам 2» (2014) болуп эсептелет. Ошондой эле Фокс 1990-1994-жылдарда «Жандуу түстөр» комедиялык шоусунда жана өзүнүн «Жэйми Фокс шоу» аттуу комедиялык берүүсүндө Жэйми Киңдин ролунда 1996-жылдан 2001-жылга чейин катышкан. Ал 2014-жылдагы «Энни» тасмасында Уилл Стэкстин образын жараткан.

Андан тышкары Фокс «Грэмми» сыйлыгын утуп алган музыкант. Анын төрт альбому Американын «Billboard 200» рейтингинде мыкты ондукка кирген. Алар: рейтингде алдыңкы болгон «Алдын ала айтылбаган» (2005), «Интуиция» (2008), «Жашоомдун эң мыкты түнү» (2010) жана «Голливуд: Он эки розанын окуясы» (2015) альбомдору болуп саналат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Исао Такахата

Исао Такахата(高畑 勲 Такахата Исао, 1935-жылы 29-октябрда туулган - died 5 April 2018) — жапониялык режиссер, аниматор, сценарист жана продюсер. Ал өзүнүн аниме тасмалары менен эл аралык деңгээлде алкоого алынган. Такахата «Ghibli» студиясынын тең түзүүчүсү. Аны көп убакыттан бери кызматташып келаткан өнөктөшү Хаяо Миядзаки менен бирге түзүшкөн. Ал «Жаркырак коңуздун бейити», «Кечээ эле», «Пом поко», «Менин Ямада кошуналарым» сыяктуу түнөргөн жана согуштук тасмаларга режиссерлук кылган. Такахатанын эң соңку тарткан тасмасы «Канбийке Кагуянын жомоктору» «Оскардын» «Эң мыкты анимациялык тасма» номинациясына көрсөтүлгөн. Ал толук кандуу режиссер болуп калыптанга чейин сүрөт да тарткан эмес, аниматор болуп да иштеген эмес. Миядзакинин айтканына караганда, Такахатанын хоббиси музыка жана окуу. Ал режиссер досу Кон Ичикава экөө бир шаарчада туулган, ал эми жапон тасмасынын үлкөнү Ясудзиро Одзу жакын жайгашкан Матсусака жеринде атасынын тарбиясын алып чоңойгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Сигурни Уивер

Сузан Александра «Сигурни» Уивер (1949-жылы 8-октябрда туулган) — америкалык актриса жана продюсер. «Энни Хол» (1977) тасмасындагы кичинекей образы менен дебют жасагандан кийин ал 1979-жылы тартылган «Чоочун» тасмасында башкы ролдогу Эллен Риплинин образын жаратуу менен тез эле таанымал боло баштаган. Ал өз ролун бул тасмасынын уландысы болгон үч тасмада кайра аткарган. Алар: «Чоочундар» (1986), бул ролу үчүн Оскардын «Эң мыкты актриса» наамына көрсөтүлгөн; «Чоочундар 3» (1992) жана «Чоочун: Кайра жаралуу» (1997). Ошондой эле ал кассалык жыйымдар боюнча эң алдыңкы көрсөткүчө жеткен «Арбак аңчылары» (1984), «Арбак аңчылары 2» (1989) жана «Аватар» (2009) тасмаларындагы ролдору менен да белгилүү.

Уивер 1980-жылы Офф-Бродвейдеги «Das Lusitania Songspiel» спектакли үчүн «Драма Деск» сыйлыгына жана 1984-жылы Бродвейдеги «Hurlyburly» спектакли үчүн «Тони» сыйлыгына көрсөтүлгөн. Ал жети жолу «Алтын глобус» сыйлыгына көрсөтүлүп, 1988-жылы жарык көргөн «Тумандагы гориллалар» жана «Иштерман кыз» тасмаларындагы эмгеги үчүн «Эң мыкты актриса — драма» жана «Эң мыкты экинчи пландагы актриса» номинацияларын жеңип алган. Ал бир эле жылда «Алтын глобустун» эки наамына татыган алгачкы актриса болуп калган. Аталган тасмалар менен ал «Оскар» сыйлыгына да көрсөтүлгөн.

1997-жылы жарык көргөн «Муз бороон» тасмасында аткарган ролу үчүн ал «БАФТАнын» «Экинчи пландагы эң мыкты актриса» наамын утуп алган. Ага кошумча, «Эмми» сыйлыгынын үч номинациясына көрсөтүлүп, «Сатурн» сыйлыгынын эки жолу жеңип алган.

Уивер илимий-фантастикалык тасма тарыхына кошкон көптөгөн салымы үчүн «Скай-фай ханышасы» деген каймана атка да ээ болуп калган. Ал образдарды жараткан башка көрүнүктүү тасмалар «Галактиканы издеп» (1999), «Футурама» (2002), «Валл-и» (2008), «Пол» (2011), «Токойдогу чарбак» (2012), «Дорини издеп» жана «Макулуктун үнү» (экөө тең 2016-жылы тартылган) болуп саналат. Ал «Ваня жана Соня жана Маша жана Спайк» спектаклинде роль жаратуу менен Бродвей театрына 2013-жылы кайра кайтып барган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Гай Пирс

Гай Эдвард Пирс (1967-жылы 5-октябрда туулган) — австралиялык актер жана музыкант. Ал Австралиянын «Кошуналар» (англ. Neighbours) сериалында жаш Майктын ролун аткарганы менен белгилүү. Ошондой эле ал «Присцилланын окуялары» (1994), «Лос Анжелестин сырлары» (1997), «Эсте» (2000), «Граф Монте-Кристо» (2002), «Жол» (2009), «Падыша сүйлөйт» (2010), «Прометей» (2012) жана «Темир адам 3» (2013) тасмаларындагы ролдорду аткарган. Ал Австралиянын «Сунуш» (2005), «Жаныбарлар дүйнөсү» (2010), «Ровер» (2014), «Кишини кармап» (2015) жана «Аустун сыйкырчылары» (2016) тасмаларында образдарды жараткан. Ал «Эмми» сыйлыгын утуп алган жана «Алтын глобустун», «АКШнын киноактерлор гильдиясынын» жана «AACTA» сыйлыктарына көрсөтүлгөн. 2012-жылдан бери ал австралиялык Питер Темпл жазган «Ирландиялык Жэк» сериалынынын телеге ылайыкташтырылган версиясында башкы каармандын ролун аткарып келет.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Майкл Жей Фокс

Майкл Эндрү Фокс (9-июнда 1961-жылы туулган) — профессионалдык чөйрөдө Майкл Жей Фокс деген ысым менен таанымал, Канада менен Американын жараны. Актер, автор, продюсер жана активист. 1970-жылдардан бери тасма жана телеберүүлөргө тартылып жүргөн Фокс «ABC» телеканалындагы «Спин сити» (1996–2000) ситком комедиялык сериалындагы Майк Фаэртинин образын жараткан актер катары белгилүү. Бул үчүн ал «Эмминин», «Алтын глобустун» үч жана «АКШ киноактерлор гилдиясынын» эки сыйлыгын жеңип алган. Анын башка көрүнүктүү ролдоруна «Келечекке кайтуу» (1985–1990) үчилтигиндеги Марти Макфлайдын жана «NBC«» телеканалындагы «Үй-бүлөлүк байланыштар» (1982–1989) сериалындагы Алекс П. Китондун образдары кирет. Бул үчүн ал «Эмминин» үч сыйлыгын жана «Алтын глобустун» байгесин утуп алган.

Фокско 29 жашында 1991-жылы паркинсон илдети менен ооруйт деген диагноз коюшуп, анын абалын 1998-жылы коомчулукка ачык айтып чыгышкан. Фокстун оорусу күчөп кеткендиктен ал 2000-жылы жарым жартылай эс алууга чыккан. Ал «Майкл Жей Фокс» фондун түзүп, ошондон бери бул илдетке дары издеп, изилдөө иштерине кол кабыш кылып келет. Паркинсон илдетине дары издөөгө колдоо көрсөтүп келатканы үчүн ага 2010-жылдын 5-мартында Швециянын Каролинска институту ардактуу доктор наамын ыйгарган.

1999-жылдан бери Фокс негизинен «Кичинекей Стүарт» жана «Disney» компаниясынын «Атлантида: Жоголгон империя» сыяктуу тасмаларына үн коштоо менен алектенип келген. «CBS» телеканалындагы «Жакшы жубай» сериалында эптүү адвокат Луис Кэнниңдин образын үч жыл катары менен жаратканы үчүн ал «Эмми» сыйлыгына көрсөтүлгөн. Ошондой эле Фокс «Бостондун юристтери», «Клиника», «Кызыгууңду көзөмөлдө» жана «Мени куткар» тасмаларында кайталанган образдарды жана камео ролдорду аткарган. Анын үч китеби жарык көргөн. Алар: «Мемуар» (2002), «Ар дайым алга: Айыга албаган оптимисттин окуясы» (2009) жана «Келечекке баратканда кызыктуу нерсе болду» (2010). Ал 2010-жылы Канаданын ордени менен сыйланган. Ошондой эле анын аты Канададагы жылдыздар аллеясына киргизилген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Роберт Патрик

Роберт Хэммонд Патрик кич. (1958-жылы 5-ноябрда туулган) — америкалык актер, балким бузуку терс каармандын образдарын жаратканы менен көбүрөөк белгилүү. «Сатурн» сыйлыгынын төрт номинациясын жеңип алган.

Драма боюнча сабак Патриктин актердукка кызыгуусун ойготуп, ал мектепти таштап койгон соң 1986-жылы тасма чөйрөсүнө кирип кеткен. «Оңой менен өлбөгөн 2» (1990) тасмасында экинчи пландагы ролду аткаргандан кийин «Терминатор 2: Акыр заман» (1991) кинофильминдеги башкы терс каарман T-1000дин образын жараткан. Ушул эле образды менен ал «Уэйндин дүйнөсү» (1992) жана «Акыркы экшн каарман» (1993) тасмаларында эпизоддук ролдорду аткарган. Ал тартылган башка белгилүү тасмалар «Асмандагы атышуу» (1993), «Стриптиз» (1996), «Полиция мекени» (1997), «Факультет» (1998), «Тыңчы балдар» (2001), «Чарлинин периштелери» (2003), «Сызыктан басып өт» (2005), «Атабыздын байрактары» (2006), «Биз маршаллбыз» (2006), «Терабатиянын көпүрөсү» (2007), «Эчкиге үңүлгөн кишилер» (2009) жана «Коопсуз үйү» (2012) болуп саналат.

Телевидениеде Патрик «Купуя документтер» сериалындагы ФИБдин атайын агенти Жон Доггеттин жана «Бөлүм» сериалындагы Колонел Том Райандын ролун аткарганы менен белгилүү. Ошондой эле, ал «Мүмкүнчүлүктүн чектери», «Сопрано үй-бүлөсү», «Элвис», «Аватар: Акыркы аба башкаргыч», «Кара так», «Акыркы курорт», «Анархиянын балдары», «Күн баткандан чыкканга чейин» сериалдарында туруктуу ролдорду аткарган. Учурда ал «CBS» телеканалынын «Скорпион» телесериалында агент Кейб Галлонун ролун аткарып жүрөт.

«AllMovie» порталынын журналисти Трэйси Купер жазгандай, «Купуя документтер» сериалынын 2002-жылы бүтүшү менен Патрик бул индустрияда өзүнө бекем беделге ээ боло алган. Киносынчылар, күйөрмандар жана аны менен кошо тасмага тартылгандар Патриктин иштөө этикасын, мүнөзүн жана туруктуу аткаруу чеберчилигин жогору баалашкан. Ал актер жана режиссер Жэйсон Бэйтман тарабынан «эң мыкты терс каармандардын бири» деп табылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Линда Хэмилтон

Линда Кэрролл Хэмилтон (1956-жылы 26-сентябрда туулган) — америкалык актриса. «Терминатор» сериясындагы Сара Коннордун образын жаратканы жана 1987-1990-жылдарда чыккан «Сулуу кыз менен макулук» (англ. Beauty and the Beast) телесериалында Кэтрин Чендлердин ролун аткарганы менен белгилүү. Бул ролу үчүн ал «Алтын глобустун» эки жана «Эмми» сыйлыктарына көрсөтүлгөн. Ошондой эле ал классикалык «Жүгөрүдөгү балдар» (англ. Children of the Corn) коркунучтуу тасмасындагы Викинин ролунда ойногон. Хэмилтон Мэри Элизабет Бартовски образын «NBC» телеканалынын «Чак» сериалында кайталап аткарган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Майкл Кларк Дункан

Майкл Кларк Дункан (1957-жыл 10-декабрь – 2012-жыл 3-сентябрь) — америкалык актер болгон. «Жашыл чакырым» (1999) тасмасындагы Жон Коффинин ролун аткарып секирик жасаганы менен белгилүү. Бул ролу үчүн ал «Оскардын» «Экинчи пландагы эң мыкты актер» наамына жана башка ушундай эле сыйлыктарга көрсөтүлгөн. Ал «Армагеддон» (1998), «Тогуз ярд» (2000), «Чаяндардын падышасы» (2002), «Тайманбас» (2003) жана «Рики Боббинин балладасы» (2006) тасмаларында тартылган. Анын үнүн «Мамалак ини» (2003), «Кунг-фу Панда» (2008) жана «Жашыл чырак» (2011) тасмаларынан укканга болот.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Дэвид Морс

Дэвид Боудитч Морс (1953-жылы 11-октябрда туулган) — америкалык актер, ырчы, режиссер жана жазуучу. Ал «Ыйык Элсвер» (1982–88) сериалында Доктор Жэк «Бумер» Моррисондун ролун аткаруу менен АКШда алгачкы жолу коомчулуктун көңүлүн өзүнө бурган. Ал өзүнүн кино жаатындагы карьерасын «Ортомчу», «Байланыш», «Жашыл чакырым», «Паранойя», «Түнкү өбүү», «Аска» жана «12 маймыл» тасмаларында ролдорду аткаруу менен уланткан.

2006-жылы Морс «Үй» медициналык драма сериалында детектив Майкл Триттер ролун кайра аткарып чыккан. Бул образы үчүн ал «Эмми» сыйлыгына көрсөтүлгөн. Ал 2008-жылы «HBO» телекомпаниясынын «Жон Адамс» сериалында Жорж Вашингтондун образын жараткан. Бул анын «Эмми» сыйлыгына экинчи жолу көрсөтүлүшүнө өбөлгө түзгөн. Ошондой эле ал «Офф-Бродвей» театрында «Мен кантип айдаганды үйрөндүм?» спектаклиндеги Пек абанын ролун аткарганы үчүн «Драма Деск» жана «Оби» сыйлыктарын алган. Ал «Бродвей» театрында «Деңиз саякатчысы» спектаклинде Жэймс Харкиндин образын жаратып ийгиликке жеткен. 2010-жылдан 2013-жылга чейин ал «HBO» телеканалынын «Тремей» сериалында коррупцияга баткан Нү Орлеанс полиция бөлүмүндөгү чынчыл тартип сакчысы Терри Колсондун образын жараткан. Учурда ал «WGN America» телекомпаниясынын «Чыккынчылар» сериалында тартылууда.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Фрэнсис Форд Коппола

thumb|Фрэнсис Форд Коппола (2011)
Фрэнсис Форд Коппола (англисче айтылышы: /ˈkoʊpələ/; 1939-жылы 7-апрелде туулган) — Фрэнсис Коппола деп да көрсөтүлүп жүрөт, кээде өз тармагында кызмат көрсөткөн пенсиядагы америкалык режиссер, продюсер жана сценарист. Ал Голливуддагы тасма тартуунун жаңы толкунун баштаган киши деп аталып келет.

«Жамгыр адамдары» (1969) тасмасын тарткандан кийин ал 1970-жылы жарык көргөн «Паттон» тасмасынин сценарийин Эдмунд Х. Норт менен кошо жазышкан. Бул үчүн алар «Оскардын» «Эң мыкты сценарий» наамын жеңип алышкан. Анын режиссердук бедели 1972-жылы «Өкүл ата» кинотасмасынан кийин бекемделген. Анын бул эмгеги гангстер жанрындагы тасма тартуу боюнча төңкөрүш жасаган. Киносынчылардын да, көрүүчүлөрдүн да алкышына татып,«Оскардын» «Эң мыкты ылайыкташтырылган сценарий» (Марио Пузо экөө) жана «Эң мыкты тасма» номинацияларын жеңип алган.

Ал «Өкүл ата.2-бөлүк» тасмасын 1974-жылы уланткан.Киносынчылардын жогору баасына татыган тасма ага үч «Оскар» сыйлыгын алып келген. Алар: «Эң мыкты ылайыкташтырылган сценарий», «Эң мыкты режиссер» жана «Эң мыкты тасма». Ал бир эле тасма үчүн үч жолу сыйга татыган режиссерлордун ичинен Билли Уилдерден кийинки эле экинчиси болуп калган. Ал өзү режиссерлук кылып, продюсери да болуп, сценарийин да жазган «Сүйлөшүү» тасмасы 1974-жылы экрандаштырылып, ошол эле жылы «Канн» кинофестивалынын «Алтын пальма бутагы» сыйлыгына арзыган. Андан кийин ал 1979-жылы «Бүгүн кыямат» тасмасын тарткан. Мөөнөтү менен өндүрүшү сынга кабылган тасма Вьетнам согушун жандуу жана курч сүрөттөгөнү үчүн мактоого татыган. Тасма 1979-жылы «Канн» кинофестивалынын «Алтын пальма бутагы» сыйлыгын алып, Коппола эки жолу «Алтын пальма бутагын» алган сегиз киночунун бири болуп калган.

Копполанын 1980 жана 1990-жылдардагы аракеттери киносынчылардын алкышын алган болсо да ал 1970-жылдардагы коммерциялык ийгилигин кайталай алган эмес. Анын 1980-жылдардан берки тарткан драма жанрындагы көрүнүктүү киносу «Элден чыгып калгандар» (1983), «Коттон клубу» (1984) криминалдык драмасы жана «Брэм Стокердин дракуласы» (1992) коркунучтуу тасмасу болуп эсептелет.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Категория:Туулгандар 1939-жылы
Жонатан Нолан

Жонатан Жон Нолан (1976-жылы туулган) — британ-америкалык сценарист, телепродюсер, режиссер жана автор. Ал илимий-фантастикалык «Шектүү» (2011-2016) телесериалынын жаратуучусу жана «Батыш дүйнөсү» (2016-уланууда) сериалынын тең түзүүчүсү болуп саналат.

Ал бир нече тасмаларда өз агасы, режиссер Кристофер Нолан менен иштешкен. Кристофер инисинин «Мементо Мури»(2001) аттуу кыскача окуясына негиздеп «Эсте» (2000) тасмасын тарткан. Алар биргеликте «Престиж» (2006) мистикалык триллерин, «Кара соотчон» (2008), «Кара соотчон: Уламыштын жаралышы» (2012) жана ошондой эле «Интерстеллар» (2014) эпикалык илимий-фантастикалык тасмаларынын сценарийин жазышкан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Роберт Земекис

Роберт Ли Земекис (1952-жылы 14-майда туулган) — америкалык киночу жана сценарий жазуучу. Визуалдык эффекттерди ойлоп тапкан киши катары аталып келет. «Тасманын окуясын визуалдык баяндоо жаатындагы эң мыкты киши» деп аталып калган Земекис 1980-жылдагы «Таш менен романс» (1984), «Келечекке кайтуу» үчилтиги жана «Коён Рожерди ким сатты?» (1988) тасмасына режиссерлук кылгандан кийин коомчулуктун көңүлүн бура баштаган. 1990-жылдарда ал драма тасмаларына аралаша баштап, 1994-жылы «Форест Гампты» тартуу менен «Оскардын» «Эң мыкты режиссер» наамына татыган, кино болсо «Эң мыкты тасма» номинациясын жеңип алган. Анын тарткан тасмалары чоңдорго жана үй-бүлөлөргө арналып, көптөгөн жанрларды камтыйт.

Земекистин тасмалары атайын эффекттерге кызыгуу жаратат деп мүнөздөлөт. Ал алгачкылардан болуп компьютердик графиканы жандуу видео тартууга «Келечекке кайтуу 2-бөлүк» (1989) жана «Форест Гамп» тасмаларында кошкон. Ошондой эле ал «Уюлдук экспресс» (2004), «Беовулф» (2007) жана «Кристмас ыры» (2009) тасмаларында эң биринчилерден болуп кыймыл-аракетти кармап калуу боюнча техникаларды пайдаланган. Земекис эффекттерге гана кызыккан режиссер деп мүнөздөлүп келаткан болсо да, анын эмгектери бир нече киносынчылар тарабынан коргоого алынган. Киносынчы Дэвид Томсон «Азыркы учурдун эч бир режиссеру атайын эффекттерди мындай драматикалык жана окуяны баяндоо максатында пайдаланган эмес» деп жазган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Ханс Циммер

Ханс Флориан Циммер (немецче айтылышы: [hans ˈfloːʁi̯aːn ˈtsɪmɐ] ( угуу) 1957-жылы 12-сентябрда туулган) — германиялык тасмага обон жаратуучу жана үн жаздыруучу продюсер. 1980-жылдан бери ал 150дөн ашуун тасмага музыка жазган. Ал «Арстан падыша» (бул эмгеги үчүн ал 1995-жылы «Оскардын» «Эң мыкты музыка» наамын жеңип алган), «Кариб деңизинин каракчылары» сериялары, «Ичке кызыл сызык», «Гладиатор», «Акыркы самурай», «Кара соотчон» үчилтиги, «Башталыш» жана «Интерстеллар» тасмаларына өз салымын кошкон.

Циммер Кошмо Штаттарга кеткенге чейин өзүнүн карьерасынын алгачкы жылдарын Бириккен Королдукта өткөргөн. Ал «DreamWorks» студиясынын тасмалык музыка бөлүмүн жетектейт жана өзү негиздеген «Remote Control Productions» (мурда Media Ventures деп белгилүү болгон) компаниясы аркылуу башка композиторлор менен кызматташат. Анын Калифорниянын Санта Моникасындагы студиясы тасма үчүн музыкаларды сынама түрдө ылдам жазып көрүүгө мүмкүнчүлүк түзгөн компьютердик түзмөк жана тергичтер менен жабдылган. 

Циммердин эмгектеринде электроникалык музыка менен салттык оркестр айкалыштырылган. Ал «Грэмминин» төрт сыйлыгына, «Classical BRIT Awards» үч сыйлыгына, «Алтын глобустун» эки жана «Оскардын» бир сыйлыгына татыган. Ошондой эле ал «The Daily Telegraph» басылмасынын «Жашап жаткан 100 гений» тизмесине кирген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Эмма Томас

Эмма Томас (1968-жылы туулган) — британиялык кинопродюсер. «Престиж» (2006), «Башталыш» (2010) жана «Кара рыцарь» (2005-2012) үчилтигине продюсерлик кылганы менен белгилүү. Ал жолдошу режиссер жана продюсер Кристофер Нолан менен көп кызматташат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Питер Жексон

thumb|250px|Питер Жексон (2014)
Сэр Питер Роберт Жексон (1961-жылы 31-октябрда туулган) — жаңызеландиялык режиссер, сценарист жана продюсер. Ал «Шакектер ээси» (2001-2003) жана «Гоббит» (2012-2014) үчилтиктеринин режиссеру, сценаристи жана продюсери катары таанымал. Эки тасма тең Жон Роналд Руэл Толкиндин окшош аталыштагы романынан ылайыкташтырылып тартылган. Башка белгилүү тасмаларына «Бейиштик жандыктар» (1994), «Унутулган күмүш» (1995), «Коркуткандар» (1996), «Киң Коң» (2005) жана «Сүйүктүү сөөктөр» (2009) кирет. Ал «9-район» (2009), «Тинтиндин окуялары» (2011) жана «Мемфистин батышы» (2012) тасмаларына продюсерлик кылган. 

Жексон өз карьерасын «Жаман табит» (1987) аттуу сплэттер коркунучтуу комедия тасмасы, «Фиблдерге жолук» (1989) жана «Мээси өлгөн» (1992) кинолору менен баштаган. «Бейиштик жандыктар» тасмасы менен ал «Оскардын» «Эң мыкты сценарий» номинациясына өнөктөшү Фрэн Уолш экөө көрсөтүлгөн. Бул аны киноиндустриясындагы атак-даңкка жеткирген. Жексон өз карьерасында «Оскардын» үч сыйлыгына татыган, анын ичинде 2003-жылдагы «Эң мыкты режиссер» наамы да бар. Ошондой эле ал «Алтын глобус», «Сатурн» жана «БАФТА» сыйлыктарынын ээси.

Анын «Wingnut Films» аттуу өндүрүштүк компаниясы бар, ал эми туруктуу кызматташкан сценаристтери менен продюсерлери Уолш менен Филиппа Бойенс болуп саналат. Жексон Жаңы Зеландияга сиңирген эмгеги үчүн 2002-жылы орден менен сыйланган. Кийинчерээк ал Жаңы Зеландиянын генерал-губернатору Ананд Сатянанд тарабынан 2010-жылдын апрель айында Веллингтондогу салтанаттуу кечеде өзгөчө орден менен сыйланган. 2014-жылдын декабрь айында Жексон Голливуддагы жылдыздар аллеясына аты чегилип сыйга татыган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Говард Шор

Говард Лесли Шор (1946-жылы 18-октябрда туулган) — тасмага обон жазуу менен таанымал болгон канадалык композитор. Ал 80ден ашуун тасмага композиция жараткан. Эң белгилүү болгондору «Шакектер ээси» менен «Гоббит» үчилтиктерин киргизгенге болот. Биринчи үчилтик үчүн ал «Оскардын» үч сыйлыгына татыган. Ал «Батышты көздөй» чыгармасы үчүн сыйлыкты «Eurythmics» тобунун вокалисти Энни Ленокс жана ырдын сөзүн жазган жазуучу, продюсер Фрэн Уолш менен бөлүшүп алган. Ошондой эле ал режиссер Дэвид Кроненберг менен 1979-жылдан бери дээрлик бардык тасмалар боюнча туруктуу кызматташып келатышат.

Шор концерттик чыгармаларды, анын ичинде «Учуу» операсын да жазган. Бул Кроненбергдин 1986-жылкы тасмасына негизделген чыгарма. Чыгарманын бет ачары 2008-жылдын 2-июлунда Париждин Шатле театрында болуп өткөн. Ошондой эле ал Уонамэйкер органы жана Филаделфия оркестри үчүн кыскача фанфаралык музыка менен Швейцариянын 21-кылым симфониялык оркестрине увертюралык обон жазып берген.

Үч «Оскар» сыйлыгынан тышкары ал «Алтын глобустун» үч сыйлыгын жана «Грэмминин» төрт сыйлыгын жеңип алган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жонатан Демми

Роберт Жонатан Демми(/ˈdɛmi/ дем-ИИ; 1944-жыл, 22-февраль – 2017-жыл, 26 апрель) — америкалык кинорежиссер, продюсер жана сценарист. Ал 1980-жылдардагы «Мелвин менен Говард» (1980), «Нөөмөт» (1984), «Жапайы нерсе» (1986), «Мафияга баш кошуу» (1988) жана ошондой эле «Talking Heads» тобу менен биргеликте жараткан концерттик «Маанилүү болууну токтоткула» (1984) тасмалары менен таанымал болгон. «Козулардын жымжырттыгы» (1991) тасмасын тарткандан кийин ал атактуулуктун туу чокусуна чыгып, «Оскардын» «Эң мыкты режиссер» наамын жеңип алган. Кийинчерээк ал «Филадельфия» (1993) жана «Рэйчел турмушка чыгып атат» (2008) аттуу белгилүү тасмаларды тарткан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары